আজ ICSE এবং ISC-র ফলপ্রকাশ! কখন, কীভাবে দেখবেন?

ওয়েব ডেস্ক: চলতি বছরের ICSE (দশম শ্রেণি) এবং ISC (দ্বাদশ শ্রেণি) পরীক্ষার ফলাফল (ICSE 2025 Result) প্রকাশিত হতে চলেছে আজ। বুধবার সকাল ১১টায় ফলাফল দেখতে পারবেন পরিক্ষার্থীরা। কাউন্সিল ফর দ্য ইন্ডিয়ান স্কুল সার্টিফিকেট এক্সামিনেশনস (CISCE) জানিয়েছে, নির্দিষ্ট সময়ে পরীক্ষার্থীরা অফিশিয়াল ওয়েবসাইট www.cisce.org-এ গিয়ে সহজেই নিজেদের ফলাফল দেখতে এবং ডাউনলোড করতে পারবেন।

এহন প্রশ্ন হচ্ছে পরিক্ষার্থীরা কীভাবে ফলাফল দেখতে পারবেন? CISCE-র দেওয়া তথ্যানুযায়ী, ফল প্রকাশের পর পরীক্ষার্থীদের www.cisce.org ওয়েবসাইটে গিয়ে নিজের UID এবং Index Number দিতে হবে। এর পরই ফলাফল স্ক্রিনে দেখা যাবে এবং সেখান থেকেই ডাউনলোড করাও যাবে। ISC পরীক্ষার্থীদের মার্কশিটে নাম, রোল নম্বর, স্কুলের নাম, বিষয় এবং প্রতিটি বিষয়ে প্রাপ্ত নম্বর উল্লেখ থাকবে।

আরও পড়ুন: টানা ৬ দিন, রাত হলেই গুলি ছুঁড়ছে পাক সেনা, জবাব দিচ্ছে ভারতও

উল্লেখ্য, চলতি বছর ICSE পরীক্ষা শুরু হয়েছিল ১৮ ফেব্রুয়ারি এবং শেষ হয় ২৭ মার্চ। ISC-এর পরীক্ষা শুরু হয়েছিল আরও আগে, ১৩ ফেব্রুয়ারি থেকে এবং চলেছে ৫ এপ্রিল পর্যন্ত। উভয় পরীক্ষাই নির্ধারিত সময়সীমার মধ্যে শান্তিপূর্ণভাবে অনুষ্ঠিত হয়।

গত বছর অর্থাৎ, ২০২৪ সালে ICSE পরীক্ষায় গড় পাশের হার ছিল ৯৯.৪৭ শতাংশ। ছাত্রদের তুলনায় ছাত্রীদের সাফল্যের হার কিছুটা বেশি ছিল— ছাত্রীরা পাশ করেছিল ৯৯.৩১ শতাংশ এবং ছাত্রদের পাশের হার ছিল ৯৮.৭১ শতাংশ।

দেখুন আরও খবর:

The post আজ ICSE এবং ISC-র ফলপ্রকাশ! কখন, কীভাবে দেখবেন? first appeared on KolkataTV.

The post আজ ICSE এবং ISC-র ফলপ্রকাশ! কখন, কীভাবে দেখবেন? appeared first on KolkataTV.